CELEX: 32015D1067
Language: hu
Date: 2015-07-01 00:00:00
Title: A Bizottság (EU) 2015/1067 végrehajtási határozata (2015. július 1.) a Spanyolország által a Yongkang Hengfa Electrical Appliance Co Ltd, China által gyártott dekopírfűrész forgalomba hozatalának megtiltására a 2006/42/EK európai parlamenti és tanácsi irányelvnek megfelelően hozott intézkedésről (az értestés a C(2015) 4360. számú dokumentummal történt) (EGT-vonatkozású szöveg)

3.7.2015   
            
            
               HU
            
            
               Az Európai Unió Hivatalos Lapja
            
            
               L 174/28
            
         A BIZOTTSÁG (EU) 2015/1067 VÉGREHAJTÁSI HATÁROZATA
   (2015. július 1.)
   a Spanyolország által a Yongkang Hengfa Electrical Appliance Co Ltd, China által gyártott dekopírfűrész forgalomba hozatalának megtiltására a 2006/42/EK európai parlamenti és tanácsi irányelvnek megfelelően hozott intézkedésről
   
      
         (az értestés a C(2015) 4360. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gépekről és a 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelvre (1) és különösen annak 11. cikke (3) bekezdésére,
   mivel:
   
               (1)
            
            
               A spanyol hatóságok értesítették a Bizottságot arról az intézkedésükről, amelyet a Yongkang Hengfa Electrical Appliance Co Ltd, China által gyártott, az Adeo Service France által importált és Spanyolországban a Leroy Merlin Spain által forgalmazott Practyl/JS-HF-55-1 típusú dekopírfűrész forgalomba hozatalának megtiltására hoztak.
            
         
               (2)
            
            
               A dekopírfűrész a 2006/42/EK irányelvnek megfelelően CE-jelölést viselt.
            
         
               (3)
            
            
               A spanyol hatóságok azzal indokolták intézkedésüket, hogy a dekopírfűrész nem felel meg a 2006/42/EK irányelv I. mellékletének 1.3.2. (Törésveszély működés közben), 1.3.4. (Felületek, élek vagy sarkok okozta veszélyek), 1.4.1. (A védőburkolatokra és védőberendezésekre vonatkozó általános követelmények) és 1.4.2. (A védőburkolatokra vonatkozó különleges követelmények) pontjaiban foglalt alapvető egészségvédelmi és biztonsági követelményeknek, ugyanis nem felelt meg az ellenállási teszten, ez pedig a sérülés és a mozgó részekhez való hozzáférés kockázatát rejti.
            
         
               (4)
            
            
               A spanyol hatóságok tájékoztatták a forgalmazót és az importőrt a hiányosságokról. Az importőr önként megtette a nem megfelelő termékek piacról történő kivonásához szükséges intézkedéseket.
            
         
               (5)
            
            
               A rendelkezésre álló dokumentáció, valamint az érintett felek által tett észrevételek és intézkedések is alátámasztják, hogy a Practyl/JS-HF-55-1 típusú dekopírfűrész nem felel meg a 2006/42/EK irányelvben meghatározott alapvető egészségvédelmi és biztonsági követelményeknek. Ezért a spanyol hatóságok által hozott intézkedést indokoltnak kell tekinteni,
            
         ELFOGADTA EZT A HATÁROZATOT:
   1. cikk
   A spanyol hatóságok által a Yongkang Hengfa Electrical Appliance Co Ltd által gyártott Practyl/JS-HF-55-1 típusú dekopírfűrész forgalomba hozatalának megtiltására hozott intézkedés indokolt.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. július 1-én.
      
         
            a Bizottság részéről
         
         Elżbieta BIEŃKOWSKA
         
            a Bizottság tagja
         
      
   
   
      (1)  HL L 157., 2006.6.9., 24. o.